CELEX: 62020TN0271
Language: ro
Date: 2020-05-08 00:00:00
Title: Cauza T-271/20: Acțiune introdusă la 8 mai 2020 – JS/SRB

27.7.2020   
            
            
               RO
            
            
               Jurnalul Oficial al Uniunii Europene
            
            
               C 247/20
            
         
      Acțiune introdusă la 8 mai 2020 – JS/SRB
      (Cauza T-271/20)
      (2020/C 247/30)
      Limba în care a fost formulată acțiunea: engleza
      
         Părțile
      
      
         Reclamant: JS (reprezentanţi: L. Levi şi A. Champetier, avocaţi)
      
         Pârât: Comitetul unic de rezoluție (SRB)
      
         Concluziile
      
      Reclamantul solicită Tribunalului:
      
                  —
               
               
                  anularea deciziei din 14 iunie 2019, care i-a fost comunicată reclamantului la 17 iunie 2019, de respingere a cererii sale de asistență din 2 mai 2019;
               
            
                  —
               
               
                  anularea, în plus, în măsura în care este necesar, a deciziei comunicate reclamantului la 29 ianuarie 2020, de respingere a reclamației sale din 14 septembrie 2019;
               
            
                  —
               
               
                  obligarea la plata unei despăgubiri financiare pentru prejudiciul moral suferit de reclamant, care poate fi estimată, ex aequo et bono, la 20 000 de euro;
               
            
                  —
               
               
                  obligarea, în plus, la repararea prejudiciului său material cuantificat și demonstrat, evaluat la 77 408 de euro;
               
            
                  —
               
               
                  obligarea pârâtului la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă trei motive.
      
                  1.
               
               
                  Primul motiv, întemeiat pe încălcarea articolului 12 a alineatul (3) din Statutul funcționarilor și a articolului 2.1 din politica SRB adoptată prin decizia sesiunii plenare a SRB din 29 noiembrie 2017 (1).
               
            
                  2.
               
               
                  Al doilea motiv, întemeiat pe încălcarea articolului 24 din Statutul funcționarilor și a articolului 7.3 din politica SRB menționată.
               
            
                  3.
               
               
                  Al treilea motiv, întemeiat pe încălcarea obligației de solicitudine.
                  În ceea ce privește cererea de despăgubire, reclamantul invocă culpa pârâtului, prejudiciul suferit și legătura dintre culpă și prejudiciu.
               
            
         (1)  Politica de protecție a demnității persoanei și de prevenire a hărțuirii psihologice și a hărțuirii sexuale.